《将赴江左早发长清行二百里宿宁阳简同行阿广庭农部 其一》
清代·鄂容安

回首华阳观，钟声杳不闻。随人山叠叠，辞树叶纷纷。

欲渡西江水，初离东岱云。年来离绪在，联辔话斜曛。

作者简介：（1714—1755）清满洲镶蓝旗人，字休如，号虚亭，西林觉罗氏，鄂尔泰长子。雍正十一年进士。充军机处章京。乾隆间历编修、兵部侍郎、河南巡抚、两江总督。授参赞大臣，从征伊犁。会阿睦尔撒纳叛，力战不支，自尽，谥刚烈。工诗，有《鄂虚亭诗草》。